Carlos Peucelle
Carlos Peucelle (lo 13 de seteme de 1908 - lo 1 d'abriu de 1990) que ho un jogador argentin de fotbòl. Enter 1931 e 1941 que ho un deus jogadors màgers deu club River Plate (en jogant 307 rescontras e bèth marcar 113 gòls). Coma son parion Alfredo Di Stefano-Laulhèr e de nombroses Argentins, es d'origina Francesa Occitana.

Com River Plate e'u crompè  $ en 1931 abans de pagar  entà har l'aquesida de Bernabé Ferreyra en 1932 (qu'èran alavetz somas exepcionaus entau fotbòl argentin) que ho susnomat lo Milionari - el Millonario en castelhan - (e los sons suportaires : los milionaris - los millonarios en castelhan, abreujat los millos), chafre que conserva au dia de uei.

Excellissiá coma jogaire e entrainaire. Abil mas estranh dins sos dribles, èra escaissat Barullo a causa de las complicacions que pausava a sos adversaris. Foguèt l'un dels primièrs jogaires polivalents a aparéisser suls terrens argentins. Jogava a totes los pòsts, a tal ponch que quand un parion èra nafrat, Peucelle o remplaçava. Pendent sas darrièras annadas coma jogaire, s'es interessat a l'entrainament e a balhat de conselhs a las divisions de joves.

Tre qu'a copat los rampons, s'es consacrat a sa vertadièra vocacion, a saber l'ensenhament del fotbòl. Coma instructor, entrainaire, descobreire de jogaires, èra una vertadièra bíblia del fotbòl. Per fòrça, sas idèas son l'embrion original qu'a balhat naissença a La Máquina. D'autre biais, lo jornalista Dante Panzeri considèra que s'aquela formacion a atench de talas cimas, es perque Peucelle sabiá plaçar cada jogaire a l'endrech ont èra lo mai performant. Pertocant La Máquina, Peucelle a confessat en 1969 : "Aquel nom es una invencion de Doña Rosa, la maire de Pedernera. Intelligent e observator, foguèt tanben l'un dels primièrs estratègs del fotbòl local. Otra la saviesa empirica qu'espandissiá suls terrens, sos concèptes èran documentats dins de rapòrts e dels libres. L'un d'aquestes, "Futbol todotiempo e historia de la Máquina" (Editorial Axioma, 1975), repren sa pensada.

Referéncias 

Peucelle
Peucelle
Peucelle
Peucelle